Document ID: /roh_data/filtered/fineweb-2-filterrobots_roh.jsonl.gz/4076

Il premi vegn surdà questa giada a Roma e betg sco usità ad Aachen. Il termin da la surdada n'è anc betg enconuschent. La giuria vul cun questa surdada undrar il Papa per ses «messadi da la speranza» che dettia orientaziun als carstgauns.
Il «Premi Carl» vegn surdà dapi il 1950 per merits specials davart l'unitad europeica. Papa Francestg è il 58avel purtader dal premi che porta il num da l'imperatur Carl il Grond che ha vivì en il 8avel tschientaner.
RR novitads 14:00